Anna Kurnikova promiče aktivnost i zdravlje djece putem bavljenja sportom
Kournikova se nada da će je zdravlje poslužiti, te kaže da uistinu uživa u radu s djecom i u dobrotvornim putovanjima 
Ozljede su je prisilile da rano prekine svoju profesionalnu karijeru no ljubav za tenis i želja za pomaganjem djeci vratili su je tom sportu U ženskom tenisu Anna Kournikova je bila znana kao najbolja igračica kojoj nikad nije pošlo za rukom osvojiti pojedinačni turnir. Ona je odigrala svoj posljednji WTA turnir 2003. godine nakon čega ju je niz ozljeda leđa, kičme i stopala prisilio na prijevremeno umirovljenje. No Kournikova nije bila spremna u potpunosti napustiti tenis, te se je pridružila WTT – World Team Tennis ligi, inovativnom momčadskom natjecanju za mješovite momčadi koji je prije 35 godina osnovala teniska legenda Billie Jean King. Ta liga ima kratku trotjednu sezonu tijekom srpnja i u njoj nastupa 10 momčadi iz Sjedinjenih Država s igračima iz 16 zemalja. 29-godišnja Kournikova vec osam godina nastupa za momčad Aces iz St. Louisa. U pojedinačnoj konkurenciji Kournikova je dosegla osmo mjesto na rang listi tenisačica, no posebice je bila jaka u igri parova, gdje je bila rangirana kao prva na svijetu i osvojila 16 naslova, medju kojima i dvije titule prvakinje Grand slam turnira otvorenog prvenstva Australije u paru sa švicarskom tenisačicom Martinom Hingis. "U stvari parove sam počela igrati kad sam bila mladja, za zabavu te da bi mogla imati vise treninga na turnirima i u parovima nisam na sebe stavljala veliki pritisak da moram pobjeđivati i zato mi je to išlo puno bolje." Medjutim Kournikova, koja je prošle godine postala američka državljanka, pronašla je način da poveze sport koji toliko voli s još jednom stvari do koje joj je jako stalo - a to je rad s djecom. "Uvijek sam osjećala posebnu povezanost s djecom, još dok sam igrala turnire uvijek bih sudjelovala u treninzima i radu s djecom. I kad sam prestala igrati, ono sto radim sad najviše jest da putujem po Americi s organizacijom Klub dječaka i djevojčica kao i organizacijama putem kojih se susrećem s obiteljima vojnika promičem aktivnost i zdravlje djece putem bavljenja sportom". Na vrhuncu svoje igračke karijere Anna se pojavila na stotinama naslovnica različitih časopisa, kao sto su Esquire, Vogue I Cosomopolitan, a bila je i sportašica s najvećom popularnoscu na Internetu s preko 20 tisuća stranica posvećenih njoj. Zbog njene uspješne karijere modela i mogućeg negativnog efekta njenog dobrog izgleda, ona je cesto bila predmet podsmjeha jer nikad nije osvojila pojedinačni naslov. No Anna kaze da je kritike nisu brinule. "Ne , nimalo, svjesna sam koliko sam toga postigla, igračice koje sam pobjeđivala, medju kojima su bile skoro sve najbolje igračice svijeta. Pravi ljubitelji tenisa znaju moje rezultate i da sam imala uistinu veliku karijeru. Osjećam se sretno, zao mi je da nisam bila malo zdravija, no uistinu sam zadovoljna sa svojom karijerom." O svojim budućim planovima Kournikova kaže da se nada da ce je zdravlje poslužiti, te da uistinu uživa u radu s djecom i dobrotvornim putovanjima, te da ce s time nastaviti dokle god bude mogla.